Referat:
Basketballudvalgsmøde

Tid og sted:
Tirsdag d. 24. maj 2021, kl. 20:00                



Mødelokale i Bülowsvejhallen
Til stede: 

VLI: Oskar Levia Perstølen
CBS: Suppleant for Hatice Koc
Sportskollektivet: Lars Vincent Pedersen
Falcon: Anja Andersen 
Formand: Christian Vinther (Falcon)

Idrætsudvalget: Ikke til stede
DAGSORDEN:

1. Godkendelse af dagsorden
Godkendt af alle

2. Valg af referent

Christian Vinther blev valgt som referent.
3. Halfordeling 2022/2023
Klubberne nåede til enighed om, at der ikke skulle ændres i haltiderne for VLI og CBS i forhold til 2021/22 sæsonen. Falcon er den eneste klub med ungdomshold, der kan udnytte tiderne i gymnastiksalene, og derfor enedes man om at Falcon får det bedste ud af de haltider, der er i gymnastiksalene.
4. Vedtagelse af ny fordelingsnøgle 
Der har i flere omgange været lagt en del arbejde i en opdateret fordelingsnøgle, som har været til godkendelse flere gange uden at man nåede til enighed. For godkendelse var Falcon og Sportskollektivet, mens man enedes om en betinget godkendelse fra VLI og CBS side, som ville undersøge med deres bagland om denne kunne godkendes. Der er ikke efterfølgende kommet indsigelser mod godkendelsen af fordelingsnøglen fra VLI eller CBS. (Det skal bemærkes, at alle beslutninger i Basketudvalget jf. vedtægterne er flertalsafgørelser.)

5. Eventuelt
Den åbenlyse mangel på haltid på Frederiksberg blev vendt med de udfordringer og frustrationer det giver anledning til. Falcon alene har knap 600 stående på venteliste til hold. Det betyder at flere børn efterhånden har stået på venteliste i 1,5 til 2 år. Samtidig har man på Frederiksberg valgt at være med i DGI bevæg dig for livet og været en del af IDAN undersøgelsen, der omhandlede faciliteter og udnyttelsen af disse. IDANs undersøgelse viste klart at Frederiksberg har et kæmpe problem i form af manglende idrætsfaciliteter og deraf følgende lav idrætsdeltagelse blandt unge.
Basketudvalget har følgende som med rimelighed må forventes udført inden sæsonstart:

· Opdatering af stregerne i Hallen på Nordens Plads, så banen er reelt brugbar til Basketball. 3-pointslinjen og 3 sekunder feltet blev ændret i 2008.
· 24 Sekunder ur på Nyelandsvej fungerer ikke. Der udstedes bøder til klubberne for hver kamp.

· Lyset på Nyelandsvej er gået i halvdelen af lysstofrørene eller mere. Der er permanent halvmørke i hallen. Ovenlyset har heller ikke fungeret i årevis. Der må kunne gøres noget.

· 24 Sekunder ur og Scoreboard fungerer ikke som det skal i Bülowsvejhallen. Falcon har vundet DM for kvinder og flere ungdomshold med et reserve 24 sekunder ur på gulvet, som er svært for spillerne at se.

· ”Dobbelt”-moppe tilgængelig i hallen på Nyelandsvej magen til den i Büllen. En del trænere fejer selv halvgulvet inden træning, da det er meget beskidt og glat.
Derudover er der følgende bemærkninger og ønsker:

Nordens Plads

· Alternativ til gardinet som ikke må rulles ned. Solen skinner direkte ind i hovedet på dem som spiller i hallen.

· Hvorfor kan ungdomsskolen blot tage hallen som de lyster

Falkonergården

· Udvidede åbningstider generelt til kl. 23:00

· Torsdag kl. 19:00-23:00

· Lørdag kl. 12:00-17:00

Frederiksberg Gymnasium

· Åbning torsdag-søndag

Johannesskolen

· Fodbold lørdag formiddag og søndag. Hverken VLI eller Falcon har nogensinde mødt nogen fodboldspillere i tidsrummet. Vi har de seneste år flere gange anmodet om at tiden bliver givet til basketball. Dette gør basketudvalget hermed igen. Det skal understreges at Basketball er indendørs idræt mens Fodbold er udendørs idræt. Desuden er der ledige haltider i skolegymnastiksale rundt omkring i kommunen. Endelig kan det ikke være rimeligt at basketballklubberne skal træne 10-12 forskellige steder, mens fodbold kan samle sig i området omkring Jens Jessens Vej.

· Åbning for træningstid tirsdag og/eller onsdag, også selvom det blot er efter kl. 20:00.
Nyelandsvej

· Lidt mere rengøring ønskes
Bülowsvejhallen

· Nøglebrik adgang kunne måske hjælpe i ydertimerne?

· Permanent udvidede åbningstider i weekenden. Særligt lørdag, hvor hallen lukker allerede kl. 16:00. Med åbent til 17:30 ville der være til 1 kamp yderligere.
Bookingsystemet og reglerne omkring det

· Der skal bookes individuelle træningstider pr. hold. For små klubber er det nok til at overskue, men når Falcon har ca. 60 hold, der skal have lagt ca. 200 træningstider ind, så kræver det en del timer. Samtidig er der turneringen, hvor kampe skal bookes ind individuelt og af flere omgange. Der spilles mange hundrede kampe i Büllen og det er igen noget der kræver at Falcon har en medarbejder, som kan håndtere det. Ud over at kampene skal koordineres med andre klubber og bookes i basketballforbundets system.
